L’AGENDA 2030 FEMINISTA AL PARLAMENT EUROPEU: LA DEFENSA DELS DSIR ALS FÒRUMS GLOBALS | Agenda 2030 Feminista\nLA DEFENSA DELS DRETS SEXUALS I REPRODUCTIUS ALS FÒRUMS GLOBALS\nACTE DE L’AGENDA 2030 FEMINISTA AL PARLAMENT EUROPEU\nOrganització: Agenda 2030 Feminista i Grup dels Verds/ALE (MEP Ernest Urtasun)\nLloc: Parlament Europeu, Brussel·les (Sala: ASP05E0)\nDia i hora: 20 de novembre de 2019 / de 13:00h a 15:30h\nL’Agenda 2030 Feminista és un programa d’acció liderat per les entitats catalanes Creación Positiva i L’Associació Drets Sexuals i Reproductius, que treballen per a la defensa dels Drets Sexuals i Reproductius, com el centre dels drets humans de les dones.\nEl Programa, que compte amb el suport i finançament de l’Agència Catalana de Cooperació al Desenvolupament (ACCD), vol contribuir a la garantia real dels Drets Sexuals i Reproductius (DSiR) i que aquests Drets Humans de les Dones, inclosos a l’Agenda 2030 de Desenvolupament Sostenible marquin les polítiques públiques de manera transversal a través del procés d’implementació de l’agenda, tant a nivell local com global.\nEls DSiR són drets de les dones i s’han de posar al centre de l’Agenda 2030 de Desenvolupament Sostenible. L’aproximació legal en drets humans expressada en els convenis internacionals i altres instruments de drets humans de les dones, és necessari però no suficient per un canvi significatiu de cultura que sustenta les relacions desiguals de gènere. És per això que des del feminisme interseccional treballem per canviar el paradigma patriarcal i per aconseguir una transformació social real, dotant de contingut polític feminista els instruments internacionals de drets humans i els Objectius de Desenvolupament Sostenible.\nÉs per això que un dels principals objectius i alhora acció de l’Agenda 2030 Feminista, és la incidència política amb perspectiva de gènere i de drets humans, amb mirada feminista interseccional, per tal de incorporar i garantir els DSiR en les polítiques públiques locals i globals.\nA nivell local, entre d’altres accions, s’està elaborant un instrument de seguiment i monitoratge de les polítiques públiques catalanes en relació als DSiR que inclourà una proposta d’indicadors feministes per tal que puguin aportar a la implementació de l’Agenda 2030 a Catalunya, des d’una perspectiva feminista interseccional. Per elaborar aquest instrument s’ha comptat amb un Grup de monitoratge representat per onze entitats/xarxes d’entitats catalanes vinculades a la defensa dels DSiR, que han comptat amb el recolzament d’expertes en instruments de monitoratge internacionals i d’incidència política d’Amèrica Llatina i el Carib.\nA nivell global, a través de la participació en espais com la CSW i el HLPF (a nivell global i europeu), entre d’altres, s’estan generant aliances i posicionaments comuns amb associacions, moviments i xarxes d’entitats, principalment llatinoamericanes i europees. És per això que s’ha creat i consolidat en el darrer any i mig, una aliança per a la defensa dels DSiR, fer-los visibles i reals en el marc dels Objectius de Desenvolupament Sostenible.\nAquesta aliança, formada per més de 1500 entitats i organitzacions de dones i feministes d’Amèrica Llatina i el Carib i d’Europa, ha treballat de manera conjunta per a la consolidació de la Declaració ‘Els Drets Sexuals i Reproductius en el centre de l’Agenda 2030 de Desenvolupament Sostenible’, presentada durant la CSW63 i com un instrument col·lectiu d’incidència i difusió per a situar els Drets Humans de les Dones en les agendes locals i globals.\nAgendes globals i Drets Sexuals i Reproductius\nPer un cantó, l’Agenda 2030 de Desenvolupament Sostenible estableix un ODS específic per a la igualtat de gènere i l’empoderament de les dones i les nenes: l’ODS 5, i fites de gènere en altres ODS, però no es reconeixen de manera explícita els Drets Humans de les Dones, quedant fora del document oficial. Només s’integra en la seva declaració política, i reconeix la importància de la transversalitat de gènere de la Plataforma d’Acció de Beijing i del Programa d’Acció de la Conferència Internacional sobre Població i Desenvolupament de El Cairo, com a elements fundacionals. Els drets sexuals de les dones i d’altres col·lectius no es troben reconeguts en els ODS i els drets reproductius s’incorporen de manera molt acotada.\nPer una altra banda, l’any 2020 marcarà el 25è aniversari de la Plataforma d’Acció de Beijing i és un moment de revisió de la implementació d’aquesta agenda pels drets de les dones a nivell global, però també la necessitat de dotar de contingut la revisió, el seguiment i l’exigència d’una rendició de comptes pertinent des d’una perspectiva local i europea (proper Fòrum UNECE Beijing+25 a Ginebra, octubre 2019).\nEl nou Parlament Europeu 2019-2024\nLa composició del nou Parlament Europeu després de les eleccions europees de la primavera 2019: aliances, objectius i estratègies per a la garantia dels DSiR des de:\nComissió Drets de la Dona i Igualtat de Gènere\nMEP for Sexual and Reproductive Rights (Membres del Parlament Europeu pels DSiR).\nLa xarxa de MEP All of Us.\nL’increment dels fonamentalismes i extremismes estan atemptant contra la garantia dels drets humans i en particular contra els drets de les dones i persones LGTBI a tot el món. De manera global, l’increment de moviments i partits polítics d’extrema dreta, i fonamentalismes religiosos, representen un important retrocés en drets i tenen un impacte molt negatiu en els drets humans com són els DSiR, la salut, l’educació o la cultura. El Seminari Agenda 2030 Feminista organitzat per aquest programa el març passat, amb la participació del MEP Ernest Urtasun, va posar en evidència la necessitat d’aliances de les organitzacions de la societat civil en defensa dels drets humans a nivell local, europeu i global, i el treball conjunt amb les institucions i representants polítiques.\nMalgrat les amenaces esmentades, i els atacs a les defensores dels Drets Humans de les Dones, els moviments feministes i de defensa dels drets de les dones s’han enfortit al carrer i estan més visibilitzades. Les mobilitzacions dels últims 8 de març, junt amb altres moviments de caire global, situen amb força els drets humans de les dones a les agendes col·lectives. No obstant, les dificultats per part d’aquestes organitzacions i moviments, davant la força dels fonamentalismes, fa necessari enfortir aliances transnacionals i establir sinèrgies amb les forces polítiques i governs progressistes i defensors dels Drets Humans de les Dones i de les persones LGTBI.\nVincular les agendes polítiques en defensa dels DSiR des de les organitzacions de la societat civil amb els/les representants polítics/ques en el context Europeu de cara la implementació i seguiment de les Agendes Globals tant de desenvolupament sostenible com Beijing+25 des d’una perspectiva de gènere i feminista:\nPresentar la feina desenvolupada per el Programa Agenda 2030 Feminista tant a nivell local, europeu i global.\nConèixer quines són les estratègies i propostes del Parlament Europeu i en particular dels MEPs for Sexual and Reproductive Rights i la xarxa All of Us per a la garantia dels DSiR i en particular la seva vinculació amb les agendes globals com Beijing+25 i l’Agenda 2030.\nTreballar amb representants polítiques al Parlament Europeu les estratègies d’incidència política per garantir els DSiR i que aquests siguin centrals a les agendes globals, a través de l’Aliança europea i llatinoamericana de l’Agenda 2030 Feminista i la feina conjunta amb les institucions europees.\nCompartir les experiències de les xarxes Llatinoamericanes i del Carib en la incidència política a nivell local, regional i global de manera conjunta.\nDia i hora: 20 de novembre de 2019 de 13:00h a 15:30h\nMEP Ernest Urtasun & Representants de l’Agenda 2030 Feminista\n13h10-14h L’Agenda 2030 Feminista: vinculant les agendes Globals i Europees en DSiR\nInputs des de les ONGs\nAgenda 2030 Feminista: Montse Pineda & Almudena Rodríguez\nRed de Salud de las Mujeres Latinoamericanas y del Caribe (RSMLAC): Sandra Castañeda\nWomen in Development Europe+ (Wide+): Christa Wichterich\nReacció de les/els MEPs\nMEP for Sexual & Reproductive Rights: MEP Petra de Sutter, co-presidenta / MEP Sophie In’T Veld, co-presidenta\nMEP All of Us: MEP Irène Tolleret (10 min)\n14h-14h15 – Pausa-dinar\n14h15- 15h15 Sessió brainstorming: Membres del Parlament Europeu, ONGs i altres actors clau treballant estratègies comunes per posicionar la garantia dels DSiR al capdavant de les agendes europees i globals.\nAmb la participació de Membres del Parlament Europeu, Diputada del Parlament de Catalunya, entitats i associacions de la societat civil, Kit Institute, l’Agenda Catalana de Cooperació al Desenvolupament, etc.\nModeració de la sessió: Neil Datta, Secretari del Fòrum Parlamentari Europeu pels Drets Sexuals i Reproductius (EpF).\nResultats esperats: compartir informació sobre els moments d’incidència clau en DSiR, i posar sobre la taula una llista de recomanacions i accions de cara el futur:\nMoments clau en l’Agenda Global\nMoments clau en l’Agenda de la Unió Europea\nLlista de recomanacions i accions més enllà dels moments clau\nLes participants podran plantejar preguntes concretes de com treballar conjuntament de cara les trobades internacionals del futur i fer propostes en com moure i enfortir l’Agenda de la Unió Europea en DSiR.\n15h15- 15h30 Tancament\nAgenda 2030 Feminista: www.agenda2030feminista.org\nDeclaració Agenda 2030 Feminista (2019): http://bit.ly/declaració2030femCAT\nDeclaració de MEP for Sexual & Reproductive Rights i de All of Us (2019): Call on Ursula von der Leyen to strongly support and defend Gender Equality and Sexual and Reproductive Health and Rights (SRHR):


Maratafolk, la festa del poble gal. – Punts i Seguits\n20 Juliol 2010 19 Desembre 2016\nSi haig de triar algun paisatge del Vallès, em quedo sense cap mena de dubte amb el paratge que ofereix Marata, nucli aglutinat dins del municipi de les Franqueses del Vallès. Un paratge proper, distès, que em transporta cap a la tranquilitat més absoluta quan la mirada es perd a l’horitzó, amb la serra del Montseny al fons.\nParatge particular, panoràmica esplèndida, un indret per rebuscar al mapa i perdre’s-hi per instants. Marata està de festa, com cada final de juliol, i proposa, no com a novetat, sinó com a continuïtat, el 9è Maratafolk. Aquest és un motiu més, per deixar-se endur per les contrades més autòctones del Vallès. Enguany i com quasi sempre el Maratafolk aposta per una programació plena de contrastos. Ramon Manent i Eliseo Parra seran els convidats de la VIIIa Trobada de Romançers que es durà a terme a partir de les 20h del vespre. Després d’aquesta trobada i d’un bon sopar, serà el torn del grup garriguenc Showarma i els faläfels, i de la formació Pepet i Marieta. El fi de festa el posarà la música enllaunada.\nEl Maratafolk evoca sempre molts records. Records de nits on el senzill gest d’omplir un got ben fresc al costat de tant significatiu indret satisfan la jornada festiva. Molts artistes, músics, grups i formacions he vist passar pels escenaris de Marata, però el veritable cartell que ofereix any rere any el Maratafolk és l’ambient més franc que hom pot trobar en el calendari estiuenc.\nPer molts vallesans, Marata, significa l’últim reducte infranquejable, l’indret més indígena, el nostre petit poblat gal, on els vallesans més irreductibles solen retrobar-se estiu rere estiu. Marata poble amenaçat pel multinominal 4t Cinturó, celebra la seva jornada més festiva amb el Maratafolk. Alguns aniran a Marata per gaudir de la festa. Alguns altres, a més de gaudir de tot plegat, hi aniran per omplir el got d’una manera diferent d’entendre el territori.\nUn pensament sobre “Maratafolk, la festa del poble gal.”\n21 Juliol 2010 at 11:53\nTots a l'exiliTots a MarataCapital Aborigen del Vallés Oriental!


Les obres en el Templet de l’Estació compleixen totes les normes de seguretat segons el regidor d’Urbanisme de Sueca | RiberaBaixa.info\nLes obres en el Templet de l’Estació compleixen totes les normes de seguretat segons el regidor d’Urbanisme de Sueca\nEl regidor d’Urbanisme de l’Ajuntament de Sueca, Fernando Franco, vol enviar un missatge de tranquil·litat a la ciutadania davant la incipient alarma social que s’ha generat per les obres que s’estan realitzant en el templet del parc de l’Estació.\nFranco, acompanyat del coordinador de Seguretat i Salut, Josep Martínez, i d’un responsable de l’empresa que està fent els treballs, s’ha reunit amb el director del CEIP Carrasquer, Josep Matoses, per a informar-lo puntualment de la situació i la falta de risc per a l’alumnat.\n“Davant l’alarma social que s’està generant per la retirada del fibrociment de la teulada del templet, volem informar la ciutadania que des de l’Ajuntament s’han previst totes les normes de seguretat que requereix una actuació d’este tipus, complint escrupolosament la llei i tot el que ens marca Conselleria”, ha explicat Franco.\nPer la seua banda, Martínez ha afirmat que existia més perill abans de realitzar les obres que ara, a causa de l’estat en el qual es trobava el templet, “la qual cosa provocava que, de vegades, es desprenguera alguna peça del sostre, amb el consegüent perill per a molts xiquets que juguen en eixa zona i que podien manipular estes peces”.\nMartínez ha volgut enviar també un missatge de tranquil·litat a la ciutadania afirmant que els treballs compleixen totes les normes de seguretat que marca l’Institut Valencià de Seguretat i Salut en el Treball, INVASSAT, qui està supervisant tot el procés. “Hem fitat una zona segons marca el Pla de Seguretat i s’estan utilitzant tots els mitjans a l’hora de treballar. L’única persona que està un poc més exposada als riscos del fibrociment és l’operari que està retirant les peces del sostre. Per a això, està utilitzant un producte que encapsula la possible pols de la superfície o que poguera resultar en manipular les peces. Tot el material retirat va a un contenidor especial que compleix totes les normes. No hi ha cap perill per als xiquets ni per a la gent que acudeix a passejar al parc”.El regidor d’Urbanisme, per tant, garanteix que no existeix cap mena de risc per a la ciutadania.\nDilluns que ve 23 finalitzaran els treballs de retirada del sostre i es començarà amb la restauració de tot el templet, en la qual se substituiran algunes peces de l’estructura, danyades pel pas del temps, i es construirà una nova coberta de coure.\nPublicació següentUna jove de 15 anys d’Almussafes, autora d’un audiollibre per a aprendre anglés\nPublicació anteriorUn meteorit impactarà als carrers de Sueca en el marc de la 30 Mostra Internacional de MIM


Inici > Viatgers > Media Distancia > Descomptes i Abonaments > Avant\nTot bitllet emés per un sistema centralitzat de places (amb reserva o sense) podrà ser objecte de canvi, llevat que existisca alguna limitació per les condicions especials a què estiga subjecte el títol de transport.\nEl bitllet a canviar ha d'estar dins del seu període de validesa, i el canvi s'ha de sol·licitar en un punt amb sistema de venda centralitzada de places, amb la necessària anticipació per a poder efectuar les operacions que corresponguen i com a màxim:\nfins a cinc minutos abans de l'hora d'eixida de l'estació que figure en el bitllet.\nQue per a la data del nou bitllet sol·licitat estiga disponible la venda anticipada.\nQue si el títol a canviar té un període de validesa, el nou bitllet haurà d'estar dins del dit termini.\nQue satisfaça les següents condicions econòmiques establertes per a aquestes operacions:\nQuan el canvi de bitllet s'efectue a un de major preu, es percebrà la diferència entre ambdós, a més de la percepció establerta si el canvi fóra per a un altre dia.\nQuan el canvi siga a un bitllet de menor quantia, es tornarà la diferència al viatger, i sense perjudici del recàrrec que corresponga.\nTot bitllet emés podrà ser anul·lat en les condicions que a continuació es recullen, a raó de la naturalesa del títol.\nEn general, tot bitllet podrà ser anul·lat dins del període de validesa del mateix i s'ha de sol·licitar amb l’anticipació necessària per a poder efectuar les operacions que corresponguen, i com a màxim fins a cinc minuts abans de l'hora d'eixida del tren de l'estació d'origen del bitllet l'anul·lació del qual se sol·licita.\nQuan el bitllet haja sigut emés per un sistema de venda centralitzat de places (amb reserva o sense), i es presente per a ser anul·lat en un punt on no existisca connexió al dit sistema, el termini per a realitzar l'anul·lació finalitzarà una hora abans de l'hora d'eixida del tren de l'estació d'origen del bitllet.\nL'anul·lació de títols Multiviaje o Abonament, haurà de realitzar-se, amb caràcter general, abans del començament del seu període de validesa i com a màxim fins a cinc minuts abans de l'hora d'eixida del tren de l'estació d'origen del bitllet, en els termes que s'establisquen per a cada producte comercial.\nEn l'anul·lació d'un bitllet, títol Multiviaje o Abonament, independentment de la data en què es produïsca, en concepte de despeses d'anul·lació, es deduirà un 15% de l'import del títol de transport anul·lat.\nTargeta Plus 10 Estudiant


“Exili, Cançons en escena” recorda a Roses l’exili a causa de la Guerra Civil - Vila de Roses\nInici Cultura “Exili, Cançons en escena” recorda a Roses l’exili a causa de la...\nAmb imatges, paraules i cants es va evocar els sentiments dels qui van marxar i la lluita dels qui van resistir\nExili, Cançons en escena, un espectacle de cançó popular d’ahir i d’avui que fa memòria i vol donar testimoni de l’èxode de milers de persones abans, durant i després de la Guerra Civil espanyola, que la companyia Cor País Meu va intepretar, ahir, al Teatre Municipal de Roses.\nEs van cantar temes com l’Emigrant, Quan jo vaig nèixer, Junteu-vos i recitar poemas com l’Exilli, que dona el nom a l’espectacle, Afusellat o Assumiràs la veu d’un poble. I va acabar amb un cant a l’esperança, perquè mai més ningú no sigui forçat a anar-se’n de casa seva i de la seva terra.\nLa música va acompanyar els textos poètics, històrics i d’una videocreació amb imatges documentals i de paisatges dels llindars fronterers.\nTot plegat va ser un homenatge que la companyia Cor País Meu vol retre a les persones que van patir i lluitar per les llibertats, recordant a través de cançons i poemes d’artistes com Lluís Llach, Ovidi Montllor, Maria del Mar Bonet o Joan Salvat-Papasseit, entre d’altres, el valor i la necessitat de vetllar per la convivència i el respecte a nosaltres mateixos com a poble.\nDirecció i arranjaments: Ramon Manent\nInterpretació: Cor País Meu (cant), Laia Carreras (rapsòdia),Tomàs Morales (acordió diatònic) i Pep Prats (tarota)\nIl·luminació: Tomàs Morales Vestuari Clara Garí\nVídeo: Montserrat Moliner\nEl Cor País Meu va néixer a finals de l’any 2009. És una formació polifònica hereva del Cor de l’Aula de Música Tradicional i Popular (AMTP) del Departament de Cultura de la Generalitat de Catalunya, que va iniciar la seva trajectòria el 1999. Ramon Manent sempre n’ha portat la direcció.\nLa formació basa el seu treball en el repertori tradicional i popular català i de la Mediterrània occidental, tractat amb els procediments més habituals i espontanis del cant a veus. Les cançons es presenten sempre al públic sense direcció aparent.\nAmb la força de la polifonia popular i l’arrelament de la poesia oral, el Cor Pís Meu redescobreix l’emoció de cada cançó i la posa en escena transmetent sentiments de pertinença a una cultura viva i molt rica d’expressions ben diverses.\nAl llarg d’aquests anys, el Cor s’ha nodrit d’alumnes, antics alumnes, professors de l’AMTP i de cantaires externs interessats en el projecte, i ha realitzat una bona quantitat d’actuacions arreu del territori català i també en terres occitanes i a l’illa de Sardenya.\nAltres concerts presentats: “País meu canta”, “Cançons per la pau i la llibertat”, “Terra de Vent”, “De l’Empordà a l’Alguer”.


Nova etapa a l’ANC de Granollers | ANC Granollers\n← La campanya Signa un Vot apuntala el 9-N i garanteix 750.000 suports pel Sí-Sí\nARA ÉS L’HORA presenta la campanya per fer #SíoSí un nou país →\nNova etapa a l’ANC de Granollers\nPosted on 17 Setembre 2014\tby ANC Granollers\nDesprés de la campanya “Moltes veus, un sol poble”, que hem portat a terme des del febrer fins al juny, amb la qual volíem fer conscients a tots els habitants de la ciutat que tots formem part del mateix poble, i d’aquest 11S amb tant d’èxit, l’ANC de Granollers enceta una nova etapa amb activitats més lúdiques, participatives i informatives.\nAquestes activitats s’emmarquen en tres línies:\nEls dèficits fiscal, d’infraestructures econòmiques i de tota mena\nEl respecte a la llengua i a la cultura\nConstruïm una societat més justa\nD’altra banda, tenim l’activitat Converses amb cadira de la qual s’han fet tres sessions formatives i una d’organitzativa i que comença aquesta setmana. S’han constituït quatre equips de tres persones cada un que aniran per les places i els locutoris i parlaran amb la gent que hi trobin sobre els dubtes que tinguin amb vista a la consulta del 9N.\nTambé, és clar, impulsem la campanya “Ara és l’hora” que en aquesta setmana està fent una marató de captació de voluntaris per fer un porta a porta. Només cal dedicar-hi una tarda. L’acció consisteix a fer una enquesta a deu cases determinades pels directors de la campanya. Apunteu-vos-hi com a voluntaris a la pàgina web http://www.araeslhora.cat. També podeu venir al local a apuntar-vos-hi si no podeu accedir a la pàgina web!\nEns hi podeu ajudar, en aquesta nova etapa?\nAquesta entrada ha esta publicada en Activitats Granollers, Ara és l'hora. Afegeix a les adreces d'interès l'enllaç permanent.


Mor Conxa Gubern, llibretera de la Laie - guillemcarbonell.cat\nby Guillem Carbonell | jul. 21, 2014 | Cultura, Llibreries, Llibres, Xafarder | 0 comments\nMoltes necrològiques aquests dies a Barcelona i al país.\nLlegeixo que ha mort Conxa Gubern, “una de les llibreteres de la llibreria Laie”. Ho escriu Daniel Fernández a La Vanguardia. Jo, tot i que he anat sovint a la Laie, no la coneixia. Tenia 54 anys i “era una entusiasta dels llibres, molts lectors i editors hauran quedat una mica orfes, han perdut una d’aquestes figures pacients, capaces de llegir i jutjar i dir-te què pensava del llibre que anaves a publicar”.\nDiu que Ernest Alòs també parlava d’ella a El Periódico: “Som una raça a extingir i un tipus humà que ja no existirà més. Per què negar-ho, alguna cosa hi ha de crepuscular en el negoci del llibre i relativament pocs són ja els llibreters que llegeixen i han llegit i que són capaços de saber què ha de llegir aquest lector que freqüenta la seva llibreria”.\n“No formava part del grup de sòcies i fundadores, cap al 1980, de la llibreria Laie (amb Montse Moragas i Conxita Guixà al capdavant), ni dels accionistes que han permès que avui sigui una cadena amb una dotzena de seus, però la llibretera Conxa Gubern era, juntament amb el seu col·lega Lluís Morral, una de les dues cares que feien que la Laie de Pau Claris continués sent una llibreria amb caràcter”.\n“Llibretera de la Llar del Llibre i de Sabadell i de la llibreria Kronos, es va incorporar a Laie fa dues dècades”.\nM’agrada el final de l’article de David Fernández: “Hi ha poques professions millors i més nobles i que facin créixer més una societat. Ens van faltar llibrerters i mestres durant aquesta llarga transició que ara acaba. I vam fracassar en unes quantes coses més: l’educació, el foment de la meritocràcia, la reforma de la justícia… Un bon llibreter, una llibretera com la Conxa, podria haver orientat sàviament i senzillament més d’un polític d’alt nivell. Potser només calia haver-l’hi preguntat…”\nJo tinc els meus llibreters de confiança però és veritat que en la vida no és tan fàcil ni diria possible establir relacions càlides amb molta gent. Vas seleccionant i construint relació amb els que trobes pel camí, i és clar, te’n perds molts com la Conxa. Serà qüestió d’anar a conèixer el també llibreter de Laie, Lluís Morral, que mencionen les cròniques de la mort de Conxa Gubern.\nPer cert, com omple tenir una professió, eh? Qui té la sort de tenir-la o ha tingut el do i l’habilitat de dedicar-se a la seva vocació, és clar.\nEl Periódico ho explicava així: Fallece la librera Conxa Gubern i Mor la llibretera Conxa Gubern\nMercè Ibarz a la Laie: “Em crec l’Homenatge a Catalunya d’Orwell per com descriu el paisatge dels Monegres”


Senyor Borrell, no ens faci riure! — L'Indro\nTi trovi qui:Home»Opinioni»Senyor Borrell, no ens faci riure!\nSenyor Borrell, no ens faci riure! Cinisme i doble vara de mesurar els drets humans del cap de la diplomàcia europea. El cinisme europeu no té límits\ndi Enric Casulleras / Universitat de Vic su\t 15 Febbraio 2021 17:30 Opinioni, Politica, Politica - Esteri\nQue fàcil ho va tenir Serguei Lavrov, ministre d’afers exteriors rus, per contestar Josep Borrell, cap de la diplomàcia europea: quan l’espanyolíssim Borrell va criticar el seu homòleg rus per l’empresonament de l’opositor Aleksei Navalni, Lavrov només va haver de recordar que a Europa també hi ha presos polítics(concretament, activistes culturals, socials i càrrecs electes catalans), precisament fruit de la incapacitat dels governs espanyols de resoldre democràticament els conflictes polítics.\nI de quin cinisme va fer gala Josep Borrell, quan al Parlament Europeu va rebre les crítiques de molts eurodiputats pel fracàs del seu viatge a Rússia! Va dir que no es podia comparar la situació de Navalni, primer enverinat i actualment engarjolat, amb el dels opositors catalans. I per què els casos no es poden comparar? Segons Borrell, perquè alguns dels catalans van poder participar a la campanya electoral de les eleccions legislatives que es van celebrar ahir a Catalunya; i tres més eren precisament al Parlament Europeu, criticant-lo a ell.\nSí, senyor Borrell: alguns presos polítics han pogut sortir uns dies de la presó i participar a la campanya: perquè com que ja fa més de tres anys que hi són, ja han complert una quarta part de la condemna que el Tribunal Suprem els va imposar –de la manera més venjativa. Perquè les institucions penitenciàries a Catalunya depenen del Govern català, i, complint tots els requisits necessaris, van obtenir el tercer grau que els permet sortir de dia a la presó; i sabent perfectament que la fiscalia impugnarà aquest tercer grau, que el Tribunal Suprem espanyol donarà la raó a la fiscalia – com ja va fer pocs mesos enrere- i que molt aviat se’ls tornarà a denegar el permís -que sí que es concedeix als presos comuns.\nI sí, tres dels catalans perseguits per la justícia espanyola són al Parlament Europeu. Esclar, a vostè no li va fer gens de gràcia que Puigdemont pogués fer ús del seu torn de paraula per posar-lo a vostè en evidència; ells són eurodiputats malgrat els esforços del govern espanyol, de l’Audiència Nacional i del Tribunal Suprem que han fet tot el que han pogut per evitar-ho, amb demandes d’extradicions, suplicatoris i ordres europees de detenció. Sí són a Estrasburg és gràcies al bon sentit dels tribunals europeus i per desesperació del govern del qual vostè formava part. És més, també hauria de ser al Parlament Europeu el senyor Junqueras, tal com va dictaminar el Tribunal de Justícia de la Unió Europea, dictamen del qual el Suprem espanyol, incomprensiblement, no va fer cas.\nQue vostè, senyor Borrell, faci servir com a argument de garantia de drets humans d’Europa una realitat que s’ha obstinat a combatre obertament resulta d’un ridícul espantós. Aquest cinisme li poden comprar els mitjans de comunicació espanyols, però ni de bon tros és acceptable per la premsa europea -ni la catalana.\nFinalment, val la pena recordar que la llibertat del senyor Puigdemont, que vostè esgrimeix com a evidència de plenes garanties democràtiques, només és certa al nord del Pirineus; al sud seria fulminantment detingut i engarjolat. El mateix senyor Pedro Sánchez, en campanya electoral, va arribar a prometre solemnement que si ell arribava a president del govern espanyol, Puigdemont tornaria a Espanya lligat de mans i peus (no va donar detalls de com pensava perpetrar el segrest).\nSenyor Borrell, vostè no és digne del càrrec que ocupa i deixa en molt mala posició la diplomàcia europea. I no ens faci riure amb les seves explicacions, que la qüestió és molt seriosa.\nLlibertat per Aleksei Navalni, per tots els presos polítics del món, inclosos els catalans; i pels cantants perseguits pel règim espanyol, com els digníssims Valtonyic i Pablo Hasél, a qui vostè no arriba a la sola de la sabata.\n15febbraio Alexei Navalni Alexei Navalny Carles Puigdemont catalunya drets humans Espanya José Borrell L'Indro Oriol Junqueras presos polítics Russia Sergei Lavrov UE Valtonyic i Pablo Hasél


Parlem dispara els ingressos del primer semestre\nErnest Pérez-Mas, CEO de Parlem Telecom / Jordi Borràs\nLa companyia passa dels 8,5 milions d'euros ingressats en els resultats proforma de l'any passat als 15,2 milions d'aquest any\nEl Grup Parlem Telecom té la directa posada i continua amb un creixement vertical. En el primer semestre del 2021, els ingressos de la companyia s’han disparat i han crescut un 79% respecte del mateix període del 2020: han passat dels 8,5 milions d’euros ingressats en els resultats proforma de l’any passat als 15,2 milions d’aquest any. Són “els millors resultats històrics” en un primer trimestre de l’empresa catalana. Amb aquestes dades sobre la taula, Ernest Pérez Mas i el seu equip esperen clarament superar aquest 2021 els 18,7 milions d’ingressos del total del 2020.\nLa companyia catalana ha incrementat notòriament el seu creixement inorgànic durant aquest 2021. De fet, ha adquirit dues operadores locals, Octel, a València, i Tecnoso, a Taradell, el que ha fet que augmenti el seu EBITDA en un 295%. Aquest indicador és el benefici generat per l’activitat purament operativa i ha passat de 241.000 euros el primer semestre del 2020 a 952.000 euros durant el primer semestre del 2021.\nAquests resultats financers tan positius encara ho podrien ser més. Per ara, no reflecteixen els efectes de la sòlida sortida a borsa del Grup Parlem Telecom, que es va produir el 22 de juny del 2021. L’operadora catalana va entrar a cotitzar al mercat amb un valor total de 45’3 milions i amb les seves accions a un preu de sortida de 2,83 euros. Des d’aleshores, la confiança dels inversors i la bona evolució del Grup Parlem Telecom han permès un creixement continuat en l’entorn borsari de la companyia, que ara té les accions a un preu/unitat de 4’75 euros i una capitalització de 76’4 milions, el que vol dir una rendibilitat anual del 67’8%.\nDes de la sortida a borsa, el Grup Parlem Telecom ha accelerat també el seu pla d’expansió territorial amb d’obertura de fins a cinc botigues físiques a Catalunya. Aquestes oficines estan situades a Vic, Malla, Amposta, Igualada i Terrassa. Així mateix, el grup ha llançat recentment Aproop, una nova operadora de telecomunicacions de proximitat destinada al mercat valencià. A més, alguns ajuntaments han adjudicat recentment contractes al Grup Parlem Telecom. Es tracta de l’Ajuntament de Sant Feliu de Guíxols i deu consistoris més.\nParlem, la companyia telefònica des de Catalunya i en català\nParlem Telecom va néixer l’any 2014 per oferir serveis integrals de telecomunicacions tant per a particulars com per a empreses, des de Catalunya i en català. A més, la companyia catalana aposta per un tracte de proximitat amb el client amb una identitat pròpia. La companyia es troba en fase d’expansió i ha aparegut els dos últims anys entre les 200 empreses que més ràpid creixen d’Europa dins del top 1.000 anual del Financial Times.\nUbicada al districte 22@ de Barcelona, Parlem Telecom és una operadora d’avantguarda que desenvolupa projectes d’innovació, com ara Pilots 5G a l’àrea metropolitana o projectes d’intel·ligència artificial en català. Alhora, està molt implicada en l’impuls del sector TIC del país. La companyia ofereix múltiples solucions tecnològiques innovadores a mida de les necessitats de cada empresa a través de la línia de negoci Parlem Empreses i està executant un pla d’obertura de botigues físiques arreu de Catalunya pel període 2021-2022.\nAixí, Parlem Telecom aspira a convertir-se en un gran grup de telecomunicacions, que fomenti la implantació d’operadors regionals de proximitat a altres territoris de parla catalana i a Europa que s’adaptin a la identitat social i cultural de cada zona. En aquest sentit, acaba de néixer l’operadora Aproop, que ofereix serveis integrals de mòbil, internet i telefonia fixa de proximitat al País Valencià.


L'Ajuntament d'Almacelles s'adhereix al programa Incorpora per promoure la inserció laboral de persones en risc d'exclusió social - Incorpora "la Caixa"\nJosep Ibarz Gilart, alcalde d'Almacelles, i Carlos Enjuanes, coordinador de l'entitat Incorpora Prosec\nL'Associació Prosec, entitat del Grup Incorpora Lleida, ha signat un conveni de col·laboració amb l'Ajuntament d'Almacelles amb l'objectiu de millorar l'ocupabilitat de col·lectius en situació de vulnerabilitat de la comarca.\nMalgrat que aquesta col·laboració es va formalitzar a través de la signatura del conveni fa poques setmanes, la veritat és que la relació entre l'Ajuntament i l'entitat Incorpora es remunta a l'inici de l'any, quan ja van establir algunes de les mesures que potenciaran la inserció laboral de persones en risc d'exclusió social en la zona.\nA l'acte, que va tenir lloc a l'Ajuntament d'Almacelles, hi van assistir el coordinador de l'entitat Prosec, Carlos Enjuanes, i l'alcalde d'Almacelles, Josep Ibarz Girart. Tots dos van coincidir en la satisfacció que suposa coordinar esforços per millorar la inserció de persones que tenen especials dificultats per aconseguir l'estabilitat laboral per pertànyer a col·lectius vulnerables.\nAquesta col·laboració busca ajudar a persones del territori Nord-oest de la comarca del Segrià en la seva cerca laboral, però també a empreses socialment responsables que volen millorar les seves polítiques de responsabilitat social corporativa. Així, es potenciarà l'ocupabilitat dels usuaris de l'entitat social Prosec amb el suport que suposa una entitat pública, com és l'Ajuntament de la població que, al seu torn, farà difusió del programa Incorpora entre els seus col·laboradors.\nPer donar suport al teixit empresarial de la comarca, el programa Incorpora buscarà donar resposta a les necessitats de personal de les empreses de la zona, orientant-les en els seus processos de selecció i derivant a persones qualificades per a cada vacant que els sorgeixi. De la mateixa manera, el programa també donarà orientació en matèria de bones pràctiques de contractació, vies de finançament o ajudes disponibles per a empreses, entre altres.\nA més, l'Ajuntament cedirà un espai dins de les seves instal·lacions perquè l'entitat social Prosec pugui atendre aquelles persones interessades en el programa Incorpora de la zona.\nUnió de forces amb una fi comuna\nEncara que la signatura del conveni només especifica la col·laboració entre l'entitat Prosec i l'Ajuntament d'Almacelles, altres organismes entraran en joc a partir de la signatura d'aquest conveni. Tant és així que es preveu comptar amb la cooperació dels Serveis Socials del territori, així com d'altres entitats socials que enfortiran encara més l'ocupabilitat de les persones en situació de vulnerabilitat.\nEl programa Incorpora sempre intenta col·laborar amb tots aquells agents que puguin potenciar el seu objectiu, per això, els ens públics com els ajuntaments formen part dels seus col·laboradors habituals. Aquest és el cas, per exemple, del conveni amb l'Ajuntament de Castell-Platja d'Aro que des de l'any 2016 també afavoreix l'ocupabilitat de col·lectius en situació de vulnerabilitat de mà del Grup Incorpora Girona.


Proven l'eficàcia de la fisioteràpia respiratòria per a la bronquièctasi - Diari de Girona\nProfessionals del servei de Pneumologia del Trueta demostren com a través d'uns exercicis de respiració s'aconsegueix reduir la mucositat dels pulmons i les aguditzacions de la malaltia\nalba carmona 14.03.2018 | 23:56\nEls exercicis estan guiats per un fisioterapeuta respiratori. ics girona\nUn equip de professionals gironins ha demostrat l'eficàcia d'un tractament amb fisioteràpia respiratòria per als pacients afectats de bronquièctasi. L'estudi desenvolupat per un equip del servei de Pneumologia de l'hospital Josep Trueta de Girona ha provat com a través d'uns exercicis de respiració s'aconsegueix reduir la mucositat dels pulmons i les aguditzacions de la malaltia. La recerca s'ha publicat la prestigiosa revista European Respiratory Journal, de la Societat Europea de Pneumologia, que també en ressalta els resultats en un editorial.\nL'estudi descriu com durant un any s'han tractat en paral·lel un grup de pacients amb una tècnica de fisioteràpia respiratòria i un altre amb un placebo. Tots estaven afectats per aquesta malaltia crònica, que genera dificultat per eliminar el moc, fet que afavoreix la infecció crònica i que és difícil de controlar només amb antibiòtics.\nÉs la primera vegada que es fa un estudi tan prolongat en tota la comunitat científica, ja que mai s'havien fet tests superiors als tres mesos de durada, i també és el primer que es compara amb un placebo, indiquen des de l'hospital Josep Trueta, que ha dut a terme l'estudi en col·laboració amb l'Institut d'Investigació Biomèdica de Girona, l'Idibgi, i l'hospital de la Vall d'Hebron de Barcelona.\nEls resultats de l'estudi mostren com els exercicis, que estan guiats per un fisioterapeuta respiratori i són reforçats pel pacient al seu domicili, permeten una major expectoració i la reducció de la mucositat adherida als pulmons. Això evita aguditzacions de la malaltia i permet una millor qualitat de vida al pacient afectat.\nL'estudi s'ha fet amb 44 pacients, la meitat dels quals ha rebut el tractament convencional combinat amb exercicis de placebo basats en moviments de braços. L'altre grup ha seguit una tècnica de drenatge de secrecions instruïda pel fisioterapeuta.\nPer fer aquests exercicis, el pacient s'ha d'estirar de costat al llit i ha de fer exhalacions llargues, com si intentés entelar un vidre. Aquests exercicis es repeteixen d'un costat i de l'altre cada dia, matí i vespre, durant uns quinze minuts. La millora és evident des del mateix moment que s'inicien, ja que el pacient expectora mucositat amb més facilitat, i això li facilita la neteja dels pulmons.


Comprar El Sagal Blanc de Collbaix 2018 | Preu i opinions a Uvinum\nNOTA DE TAST: Vista: Vi de color groc llimona amb reflexos verdosos. Nas: Aroma intens de fruita tropical (pinya en almívar) i de polpa blanca (poma i pera), amb tocs de flor blanca (taronger) i records de fruita d'os (préssec) i cítrics (mandarina). Boca: Vi amb bona entrada, voluminós, llarg i persistent. Fresc, amb bona acidesa. Post-gust cítric i afruitat. DENOMINACIÓ D'ORIGEN: Pla De Bages (Catalunya, Espanya). VINYA: Collbaix RAÏMS: 80% Macabeu, 20% Picapoll. ENVELLIMENT: En ampolla durant 2 mesos abans de sortir al mercat. ELABORACIÓ: Verema manual i selecció de grans en taula de selecció. Premaceració a 4ºC durant 48 h. Maceració pel·licular en premsa durant 12h. Inici de la fermentació a 14ºC durant 22 dies. Treball sobre lies durant 3 mesos. Clarificació. Estabilitzat per fred i filtrat lleuger. MARIDATGE: Amanides fresques, cuina asiàtica, carns blanques amb salses lleugeres, formatges cruados no potents. TEMPERATURA DE SERVEI RECOMANADA: 8-10ºC GRADUACIÓ ALCOHÒLICA: 12,5%\nDescripció sobre El Sagal Blanc de Collbaix 2018\nEl Sagal Blanc de Collbaix 2018 (Macabeo i Picapoll)\nVista: Vi de color groc llimona amb reflexos verdosos.\nNas: Aroma intens de fruita tropical (pinya en almívar) i de polpa blanca (poma i pera), amb tocs de flor blanca (taronger) i records de fruita d'os (préssec) i cítrics (mandarina).\nDENOMINACIÓ D'ORIGEN: Pla De Bages (Catalunya, Espanya).\nRAÏMS: 80% Macabeu, 20% Picapoll.\nENVELLIMENT: En ampolla durant 2 mesos abans de sortir al mercat.\nELABORACIÓ: Verema manual i selecció de grans en taula de selecció. Premaceració a 4ºC durant 48 h. Maceració pel·licular en premsa durant 12h. Inici de la fermentació a 14ºC durant 22 dies. Treball sobre lies durant 3 mesos. Clarificació. Estabilitzat per fred i filtrat lleuger.\nMARIDATGE: Amanides fresques, cuina asiàtica, carns blanques amb salses lleugeres, formatges cruados no potents.\nOpinions sobre El Sagal Blanc de Collbaix 2018\nSi et va agradar El Sagal Blanc de Collbaix 2018, també pots gaudir de ...\nEl Sagal Blanc de Collbaix en España\nSi vols comprar El Sagal Blanc de Collbaix 2018, a Uvinum trobaràs els millors preus de Vi blanc Pla De Bages.


El proper 27 d'abril, a partir de les 19.30 h i a la sala de Plens de l'Ajuntament, tindrà lloc el Ple municipal corresponent a aquest mes.\n1).- Aprovació de l'acta de la sessió ordinària del dia 30 de març de 2010.\n2).- Control i fiscalització pel Ple dels òrgans de govern de la corporació i, en concret, dels acords adoptats per la Junta de Govern Local en les sessions números 8 a 12, corresponents als dies 1, 8, 15, 22 i 29 de març de 2010, respectivament, pel repartiment que, de les actes d'aquestes sessions, s'ha efectuat als portaveus dels partits polítics, en els termes de l'article 22.2a) de la Llei 7/1985, de 2 d'abril, i els articles 104 i 113.1.b) del RD 2568/1986, de 28 de novembre.\n4).- Dictamen relatiu a canvi de representants municipals als consells escolars de l'Escola Anna Mogas i de l'Escola Bressol El Teler.\n5).- Dictamen relatiu a l'aprovació definitiva del Pla municipal de participació ciutadana.\n6).- Dictamen relatiu a l'aprovació inicial del Pla director participatiu de la societat del coneixement de Granollers, Canovelles, les Franqueses i la Roca del Vallès.\n7).- Dictamen relatiu a l'aprovació de l'expedient MC AJT 9/2010 de modificació del pressupost de l'Ajuntament per transferència de crèdits.\n8).- Dictamen relatiu a l'aprovació de l'expedient MC AJT 11/2010 de modificació del pressupost de l'Ajuntament per crèdit extraordinari.\n9).- Dictamen relatiu a l'aprovació de l'expedient MC AJT 12/2010 de modificació del pressupost de l'Ajuntament per suplement de crèdit.\n10).- Dictamen relatiu a aprovar definitivament els plecs de clàusules administratives generals aplicables als contractes d'obres i instal·lacions, als de concessió d'obra pública, als de serveis i de subministrament i a altres contractes administratius i privats de l'Ajuntament de Granollers i dels seus organismes autònoms.\n11).- Dictamen relatiu a aprovar inicialment l'ordenança municipal reguladora del lliure accés a les activitats de serveis i el seu exercici en l'àmbit territorial de Granollers.\n12).- Dictamen relatiu a aprovar l'esborrany del conveni de col·laboració entre l'Ajuntament de Granollers i l'Ajuntament de la Roca del Vallès per facilitar l'accés al Centre d'Educació Especial Montserrat Montero.\nGranollers, 22 d'abril de 2010


Fireplace Holidays Budapest Hongria - Ofertes d'hotels amb els MILLORS DESCOMPTES EN LÍNIA Fer un comentari al lloc web\nFireplace HolidaysAlmassy Ter 13, 07. Erzsébetváros, Budapest, Hongria, 1077 - Veure al mapaExcepcional9,3Basada en35comentarisFireplace HolidaysVeure més fotos"The apartment is opposite a lovely little bakery where you c..."AnonymousUnited KingdomVeure més fotosVeure totes les 37 fotos\n1 llit extragran súper, 5 sofàs llit\nBen situat a la els paisatges, els restaurants, compres area de Budapest ciutat, Fireplace Holidays us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Fireplace Holidays asseguren una estada plaentera als seus clients. Les carecterístiques més important de l'hotel inclouen transport hotel/aeroport, habitació familiar, servei de bugaderia, servei de llançadora, lloguer de bicicletes. L'ambient de Fireplace Holidays es reflexa en cada habitació. calefacció, servei de despertador, despertador, ventilador, aparell de televisió són només algunes de les comoditats a la vostra disposició. Durant el dia podeu gaudir de l'atmòsfera relaxant de ping pong. Amb una localització ideal i amb comoditats imbatibles, Fireplace Holidays no troba competidors en cap categoria.


Terrassa Concerts Menorca\nMaria del Mar Bonet, una de les cantants més conegudes del paratge musical de la Mediterrània, actuarà a Es Claustre de Maó acompanyada del músic valencià Borja Penalba. El duet, guitarra i veu, fa anys que es troba sobre els escenaris i aquest estiu no n'han volgut perdre l'oportunitat. Faran un concert íntim i proper al públic, tot i les distàncies de seguretat que s'han de mantenir en tot moment. El públic podrà gaudir de les cançons més imprescindibles de la mallorquina i també d'obres inèdites que han creat conjuntament. La cita serà una de les primeres col·laboracions que fan Es Claustre de Maó i el Festival Barnasants, que celebra la seva 25a edició. És un projecte destinat a la cultura d'autor, i Maria del Mar Bonet n'és una de les primeres i principals convidades.\nEs Claustre (carrer del Claustre del Carme, 50. Maó). Dissabte 8 d'agost a les 22 h. 20 €.\nJoan Martorell & Sergio de la Puente\nEl músic mallorquí Joan Martorell i el compositor de cinema Sergio de la Puente oferiran un concert audiovisual. Presentaran un conjunt d'obres compostes per ells, tant junts com per separat, les quals han fet de banda sonora en pel·lícules com La dama y la muerte, Sin fin o Albanta, una sèrie que encara s'ha d'estrenar. A més, mentre s'interpreti la música, es reproduiran les imatges dels films.\nSantuari de Monti-sion (Porreres). Diumenge 9 d'agost a les 21 h. 10 €.\nThe Sey Sisters és un trio de tres germanes de descendència ghanesa. Recorren els paratges musicals des del gòspel fins a la música africana, passant pel soul. Amb l'obra volen fer un cant a la lluita contra la injustícia i defensar els drets humans. Volen reivindicar el seu paper com a 'afros' descendents i explicar amb cançons les seves inquietuds, les seves pors i les seves fortaleses.\nLithica (camí Vell, km. 1. Ciutadella). Dimecres 12 d'agost a les 20 h. 18 €.\n'Desig i sensualitat'\nStudium Aureum Concert\nDesig i sensualitat serà un concert a càrrec d'una formació reduïda de l'Studium Aureum. Interpretarà una selecció de peces representatives d'autors barrocs per submergir-se en la música del segle XVII. Els músics Antonio Aragón (tenor), Ramon Andreu (violí), Margalida Gual (violí), Miquel Àngel Aguiló (violoncel) i Ferran Pisà (tiorba) s'endinsaran en aquestes peces per simular l'emoció que volien transmetre alguns compositors de l'època a través de les seves obres, com Francesco Cavalli, Claudio Monteverdi o Alessandro Grandi.\nCastell de Bellver (carrer de Camilo José Cela, s/n. Palma). Dimecres 12 d'agost a les 21 h. 20 €.\n'CO-IN/Vers i glosa'\nCO-IN és una proposta de dansa i moviment de la companyia GLA. Dins el 5è Tast d'Arts Escèniques de Sóller, organitzat per l'Associació Arrel'ART, Aina Aulí, Gypsi Nel·lo i Lorena Faus interpretaran una peça breu que combina més d'una modalitat artística. En el mateix escenari, posteriorment, hi haurà un espectacle de vers i glosa, a càrrec de Glosadors de Mallorca, com Cati Eva Canyelles (glosadora), Miquel Àngel Adrover (poeta i glosador) i Miquel Servera (glosador).\nPati de les Escolàpies (carrer del Bisbe Mateu Colom, 1. Sóller). Divendres 14 d'agost a les 21 h. 10 €.\nMaria Jaume, una de les joves músics més destacades de l'escena balear, serà la protagonista del concert d'aquesta setmana a Portocristo. Amb Terra banyada ja va guanyar un certamen mallorquí i, ara, després de guanyar el Sona9 2019, debuta amb el seu primer EP, 'Fins a maig no revisc'.\nPlaça del Sol i la Lluna de Portocristo (Manacor). Divendres 14 d'agost a les 22 h. Gratuït amb invitació.\nClau Ubuntu és una comèdia que presenta dues dones enfrontades, amb idees radicalment oposades, les quals es troben en una reunió de veïns. La peça vol entretenir intentant trobar el punt comú on les protagonistes s'entenguin tot i les desavinences. El Teatre Sans, en un conveni amb el teatre Principal, ha preparat un assaig obert de l'obra i un col·loqui sobre el procés creatiu que han seguit. Les protagonistes són interpretades per Anna Berenguer i Lina Mira, les quals també dirigeixen conjuntament amb Ferran Bex.\nTeatre Sans (Palma). Dissabte 8 i diumenge 9 d'agost a les 20.30 h. 10 €.\nAmarg és una obra que recorre els darrers dies de Federico García Lorca, la seva darrera nit abans de ser afusellat. La peça, escrita per Rafel Gallego, vol projectar una visió del que passa en l'entorn actual, a partir de Lorca i tots els represaliats, els perseguits i que han estat torturats per les seves idees, avançades al seu temps. Núria Fiol, Ona Borràs i Marina Nicolau representaran aquesta obra dins el festival 'La Lluna en vers'.\nJardí de la Casa Llorenç Villalonga (carrer de Bonaire, 25. Binissalem.) Dijous 13 d'agost a les 21.30 h. 12-14 €.\n'7, 8 i... Gala d'estrelles de la dansa'\nTrobada de dansa internacional\n'7, 8 i... Gala d'estrelles de la dansa' serà la cinquena edició d'aquesta trobada, on es reuneixen grans artistes internacionals. Compten amb la presència d'importants companyies, com el Royal Ballet de Flandes o el Ballet Nacional de Portugal. A més, en aquesta gala, en què els artistes interpretaran fragments de diferents creacions de dansa clàssica, neoclàssica, contemporània i espanyola, dues de les obres es presentaran de manera inèdita a escala mundial.\nTeatre Principal de Maó (carrer d'en Deià, 40). Dimecres 5 i dijous 6 d'agost a les 21 h. 15-42 €.


Notícies - L'Ajuntament no augmentarà l'Impost sobre Béns i Immobles del 2009\nL'Ajuntament no augmentarà l'Impost sobre Béns i Immobles del 2009\nel 3/oct/08 Mar Castro Economia PDF\nEl tinent d'acalde d'Economia i Organització, Jordi Joly, ha explicat a Cugat.cat que l'equip de govern no augmentarà l'Impost sobre Béns i Immobles (IBI) en les ordenances fiscals del 2009. Joly ha afegit, en aquest sentit, que la previsió és mantenir el tipus impositiu exactament com està ara i que només s'hi afegirà un 2% de recàrrec que estableix el govern espanyol.\nDurant una entrevista a Cugat.cat, el tinent d'alcalde d'Economia i Organització ha avançat que l'equip de govern està a punt de prendre la decisió de mantenir la pressió fiscal amb el tipus impositiu de l'IBI.\nAixí ho ha dit Jordi Joly durant l'entrevista.\nLa previsió és mantenir el tipus impositiu exactament igual. Per tant mantindrem la pressió fiscal amb el tipus impositiu de l'IBI.\nD'altra banda, Joly ha explicat que veuen amb bons ulls la proposta d'ERC de bonificar el 50% de l'IBI a les vídues, vidus i pensionistes amb ingressos inferiors als 7.000 euros anuals en les properes ordenances fiscals. Amb tot, el titular d'economia ha afegit que aquest tipus de bonificacions estan fixades en el marc regulador i que ho haurien d'estudiar.\nEn aquest sentit, Joly ha avançat que esperen poder aprovar les ordenances fiscals del 2009 amb el suport de tots els grups municipals i ha afegit que tindran en compte totes les propostes dels partits.


Trump no haurà de fer front als testimonis del seu judici - Regió7\nTrump no haurà de fer front als testimonis del seu judici\nEls demòcrates van recular després d'haver aprovat citar la congressista republicana Jaime Herrera Beutler per 55 vots a favor i 45 en contra\nEls demòcrates que actuen com a «fiscals» en el judici polític a Donald Trump van arribar a un acord amb la defensa de l'exmandatari per finalment no citar cap testimoni, reculant i posant fi al drama desfermat que s'havia generat hores abans quan els mateixos demòcrates havien aprovat citar-ne per 55 vots a favor i 45 en contra.\nLes dues parts van acordar que s'admetrà com a prova un comunicat que va publicar la congressista republicana Jaime Herrera Beutler, de línia moderada i que va ser un dels deu congressistes republicans que va votar a la cambra baixa dels EUA a favor del judici polític (impeachment).\nLa figura d'Herrera Beutler ha guanyat una gran importància en les últimes hores perquè divendres a la nit va revelar públicament en un comunicat detalls sobre una trucada telefònica entre Trump i el líder republicà a la cambra baixa, Kevin McCarthy, durant l'assalt al Capitoli.\nHerrera Beutler, que coneix el contingut de la trucada perquè McCarthy l'hi va explicar, assegurava que Trump es va negar a ajudar els legisladors quan una multitud va irrompre al Capitoli. En concret, segons la legisladora, McCarthy va intentar contactar en diverses ocasions a Trump i, quan finalment ho va aconseguir, li va demanar que condemnés públicament l'assalt i demanés als seus seguidors que paressin, al que el llavors mandatari es va negar. «Bé, Kevin, suposo que aquesta gent està més enfadada per les eleccions que tu», li hauria respost Trump a McCarthy.\nAquestes revelacions van fer que el Senat aprovés ahir al matí citar testimonis en el judici polític. Aquesta decisió va ser totalment inesperada per a molts senadors perquè, anteriorment, els dos partits havien optat per un judici ràpid sense testimonis, ja que els demòcrates volen centrar-se en l'agenda legislativa de president, Joe Biden, i els republicans volen passar pàgina de l'assalt al més aviat possible.\nPer condemnar Trump es necessitaria que 17 dels 50 senadors republicans votessin en contra de l'exmandatari, cosa que sembla altament improbable.


Centres i hospitals de dia | Consumer\nSón centres sense ingrés en els quals el malalt pot marxar-se a dormir a casa\nL’hospitalització de dia és l’atenció mèdica o d’infermeria programada per a pacients que requereixen, en un mateix dia, l’aplicació de tractaments o tècniques diagnòstiques que, sense l’existència d’aquests centres, requeriria una hospitalització. La seva expansió a Espanya va tenir lloc a partir dels anys 90, quan van aparèixer noves eines de gestió dels centres per a tractar els processos patològics. Els Hospitals de Dia -que formen part d’un centre hospitalari convencional- ofereixen als pacients amb tractaments crònics els mateixos serveis que té un hospitalitzat, però sense necessitat d’internament, la qual cosa disminueix tant els riscos inherents a l’ingrés per al pacient (infeccions, desorientació en les persones majors…), com redueix els costos de l’assistència sanitària, pel menor ús dels recursos hostalers d’un hospital (llits…).\nEls Centres i Hospitals de Dia són un servei assistencial on pacients amb diferents patologies físiques o psíquiques reben, en horari diürn, un tractament que poden continuar en el seu domicili sense necessitat de romandre ingressats en un centre sanitari.\nMalgrat la seva finalitat comuna, existeixen diferències entre tots dos:\nHospitals de dia: Es tracta d’un servei que compta amb una plantilla professional organitzada, para esment a individus les necessitats de cures dels quals es poden satisfer en un horari limitat d’atenció especialitzada durant el dia, però que no requereix internament. Es tracta d’una mena d’atenció que es troba a mig camí entre l’internament i una vida independent. A més, en moltes ocasions és una alternativa a les Unitats d’Internament Breu, per la qual cosa estan indicats especialment per a pacients que presenten patologies agudes.\nCentres de dia: Presenta diferències amb l’Hospital de Dia pel que fa al temps i a la intensitat del tractament. En aquests centres, que funcionen a manera de guarderies per a persones majors, a vegades aborden de manera intensiva tots els aspectes relacionats amb la rehabilitació i la resocialització de patologies psicosocials. Són, doncs, una alternativa a l’hospitalització dels pacients amb malalties cròniques i la seva gestió depèn dels organismes municipals.\nprincipals avantatges d’aquest sistema de gestió hospitalària, com indica Carmen Pavón, coordinadora i psicòloga del Complex Assistencial Benito Menni de Madrid, es troba la possibilitat d’oferir als pacients que necessiten tractaments crònics els mateixos serveis que tindrien si fossin hospitalitzats, però sense necessitat de conducta al seu internament. Aquesta alternativa disminueix tant els riscos inherents a l’ingrés per al pacient, com redueix els costos de l’assistència sanitària, pel menor ús dels recursos hostalers d’un hospital (llits?)\nVes a la pàgina següent: Els objectius »\ncentres de dia gestión-ca hospitales-ca medicamentos-ca personas mayores-ca


Antiguo Blog de Cazarabet: BROMERA\nNOVETATS BROMERA ....NOVETATS EN CATALÀ.\nLa literatura en la nostra llengua sempre rep una injecció adrenalínica per a Sant Jordi: surten noves ofertes i altres títols es recorden amb noves i renovades energies.\nEn destaquem avui uns quants. Tots aquests llibres han sigut editats per BROMERA, editorial que es garantia per a començar a conèixer i a estimar la nostra llengua. El primer ens interessa molt, es tracta de Llegendes valencianes de Víctor Labrado i Francesc Santana. Un llibre que ens retorna als contes nostres, a les més fermes arrels.....una lectura imprescindible.\nDesprés ens trobem amb una ploma del català contemporani més interessant. Es tracta del llibre Judici final de Ferran Torrent ,( col•lecció L´ Eclèctica). Un llibre, com tots els de Torrent ,àgil i presencial...amb ganes d ‘ enganxar.\nL´ autor que coneixerem a continuació té molta experiència en sèries televisives de rotund èxit a la televisió catalana...el cas es que ara podrem llegir, des de la seva ploma, una obra d ´ estructura teatral que segur que ens agrada. Cal ficar-se, això sí, molt pegats als personatges. Es tracta de Fugaç de Joseph M° Benet i Jornet, dins la col•lecció Bromera Teatre\nEl secret de Christine Falls de Benjamin Black, és una novel•la-la thriller, de gènere negre, al voltant del problema de la infertilitat en parelles catòliques que cerquen solució arrere una organització que treballa amagada de la legalitat. Signa el llibre Benjamín Blach , pseudònim de John Banvile , del que ja Bromera va editar l´ èxit El mar.\nPublicado por País de Cazarabet en 17:11


Hort hidropònic - ScienceLab\nAquest curs hem fet un hort hidropònic: l'hem dissenyat, l'hem construït, hem fet germinar els enciams, els hem trasplantat i n'hem fet el monitoratge.\nAquí t'expliquem aquest apassionant projecte que ha durat gairebé 6 mesos!!!!\nA mesura que llegeixis, podràs accedir a totes les pràctiques i experiències, el vído presentat a la Semana Internacional celebrada a Argentina, al nostre diari d'abord i a les reflexions finals. Gaudeix-ne!\nEl mètode i els avenços\nEl primer pas és, des de l'assignatura d'English i en grups, respondre algunes qüestions fonamentals:\nAvantatges i desavantatges dels horts hidropònics (productivitat, plagues, requeriments, costos…)\nQuins nutrients necessiten les plantes i què aporta cada nutrient?\nQuins són els compostos químics dels fertilitzants més comuns en horts hidropònics?\nQuè és exactament la fotosíntesis? què necessita la planta per aconseguir-la?\nCom funcionen els LEDs? Quins són els requeriments en LEDs per una bona fotosíntesi?\nQuines verdures es poden cultivar amb hidroponia? Per què?\nCom està el mercat actual en el sector? Hi ha alguna normativa al respecte?\nQuins són els possibles espais per poder construir un hort hidropònic. (Llistar diferents possibles ubicacions)\nQuins espectres de llum són els adequats per les plantes?\nQuantes hectàrees de terra estan actualment en desenvolupament hidropònic? I quina quantitat de producte arriben a subministrar al mercat?\nEs poden tractar les aigües residuals dels horts hidropònics de manera controlada, per tal de no abocar nitrats i fosfats? Com?\nPodeu identificar quines d'aquestes qüestions són imprescindibles per dissenyar i construir el nostre hort?\nLes plantes necessiten llum\nTothom sap que hi ha plantes d'interior, plantes d'exterior, plantes que necessiten llum directa i altres que no. Però què és la llum?\nHem iniciat el curs de Química estudiant la llum i la seva interacció amb la matèria. Hem identificat elements a partir de la radiació electromagnètica emesa en el rang de la llum visible (colors) quan està sotmesa a la flama, és a dir, hem emprat l'espectroscòpia a la flama. També hem pogut jugar amb vidres polaritzats per entendre millor la direccionalitat de la llum i els reflexes. Hem jugat amb un prisma òptic i amb la refracció de la llum en diferents medis.\nJa hem fet la instal·lació elèctrica de l'hort!\nLes plantes necessiten nutrients\nLes plantes necessiten nutrients que, si no els troben en el sòl, caldrà subministrar-los mitjançant una dissolució de sals de nitrat, sulfat i fosfat.\nLa concentració de sals en aigua ha de ser l'adequada i això ho mesurarem a través de la conductivitat elèctrica (EC). Per aconseguir mesurar la EC amb precisió, hem estat fent algunes calibracions.\nEl pH de la dissolució el podem modificar afegint vinagre i bicarbonat. Us ho expliquem.\nPerò, què passa si la concentració de sals és excessiva? i si és insuficient? Aquests dos escenaris els hem estudiat a l'analitzar l'osmosi. Hem observat el fenomen en dos escenaris oposats: l'efecte de la sal en una patata i l'efecte de la immersió en vinagre d'un ou.\nAmb tots aquests coneixements, hem decidit quines seran les variables de l'estudi del nostre hort hidropònic. Deixarem les plantes sense ferro? sense magnesi? o canviarem el pH? Aquí et mostrem la decisió final.\nEl midó és la molècula que empren les plantes per emmagatzemar energia. Sabem que el midó és un polisacàrid de la glucosa. Tenim altres glúcids que també contenen glucosa, com la sacarosa o la lactosa. Com els diferenciem?\nDisseny i construcció del nostre hort\nEl muntatge que hem triat pel nostre hort és molt senzill: un recipient de plàstic, una làmina de poliestirè expandit (porexpan) per fer de suport a les plantes, uns planters i una bomba d'aigua per airejar-la i augmentar la quantitat d'oxigen dissolt.\nEl planter d'enciams\nHem decidit començar realment des de zero i farem un planter d'enciams! Mirem-ne un exemple....\nJa tenim el nostre planter!!!! Mireu com estan després de 7 dies!!!\nA dia 15 després de construir el planter hem pogut trasplantar els enciams. Ja està tot llest per començar el monitoratge.\nParticipació a la Setmana Internacional!\nHem preparat el següent vídeo pel nostre primer congrés internacional!\nEs tracta d'una ponència a la "Semana Internacional de la Ciencia, el Arte y el Deporte", organitzat pel Polo Educativo Dante-Hölters.\nMonitoratge del nostre hort\nEl primer pas és saber què volem estudiar. És a dir, només volem aconseguir que els nostres enciams creixin? O volem veure com responen davant de condicions diferents? A Biologia hem decidit exactament què volem estudiar.\nQuina informació és la rellevant per saber si l'hort està funcionant bé? Com dissenyem la recollida de dades?\nEl procés no és immediat, ens caldrà ajustar molts aspectes i repetir processos. Dediquem una secció especial al Diari de bord.\nCloenda del nostre hort - 2021\nDoncs ja hem arribat al final d'aquest camí!\nHem après moltes coses sobre els horts hidropònics, els seus nutrients, la rellevància de la llum correcta (la freqüència correcta), els possibles problemes de l'aigua per la falta d'oxigenació però, alhora, com unes petites bombes d'aigua poden malmetre les arrels, els punts crítics a l'hora de germinar les llavors (humitat i llum),....\nTambé ens ha demanat molta constància! I entre exàmens i altres activitats, no podem negar que algun cop hem fet patir a les plantes... però també ens n'hem encarinyat i, fins i tot, alguna tenia nom! N'hem après, i molt!\nUs hem preparat una infografia amb la informació més rellevant. Visiteu el codi QR per saber-ne més!\nHort hidropònic Reviewed by Elisabet Mas de les Valls on September 19, 2020 Rating: 5


La Comissió Rectora del Sistema de la Formac... - Govern.cat\nLa Comissió Rectora del Sistema de la Formació i Qualificació Professionals aprova els estatuts de l'agència que impulsarà l'FP a Catalunya\nquery_builder 17 juliol 2020 14:31\nLa sessió ha estat presidida pel conseller d’Educació i també hi ha participat el conseller de Treball i d’Afers Socials i Famílies\nLa Comissió Rectora també ha acordat establir els criteris generals del model català de formació professional no presencial i del model de prospecció\nLa Comissió Rectora del Sistema de la Formació i Qualificació Professionals ha aprovat el nou reglament de la Comissió Rectora creant la Permanent per aprofundir en la governança, així com els estatuts de l’Agència Pública de Formació i Qualificació Professionals de Catalunya, que té l’objectiu d’impulsar la transformació del Sistema de Formació i Qualificació Professionals de Catalunya. La sessió ha estat presidida pel conseller d’Educació, Josep Bargalló, i també hi ha participat el conseller de Treball d’Afers Socials i Famílies, Chakir el Homrani, el viceconseller de la Presidència i comissionat per al Desplegament de l'Autogovern, Pau Villòria, la directora general de Planificació en l'àmbit d’Universitats del Departament d'Empresa i Coneixement, Mercè Chacón, i el president del Consell Català de la Formació Professional, Fabian Mohedano.\nEls estatuts de l’Agència, adscrita al Departament de la Presidència, s'estructuren en sis capítols, que recullen de manera sistemàtica els aspectes que la defineixen, les seves funcions i l’estructura, i completen el seu règim jurídic i de funcionament. L’Agència neix fruit de la necessitat d’abordar la formació de les persones al llarg de la vida, com una formació permanent, interrelacionada i connectada al llarg de tots els processos d’aprenentatge, amb capacitat d’adaptar-se contínuament als requeriments i circumstàncies de les empreses, les persones i de l’entorn canviant. En aquest sentit, suposa la integració efectiva en un sol sistema de la formació professional inicial i de la formació professional per a l’ocupació.\nModel català d’FP no presencial i de prospecció\nLa Comissió Rectora també ha aprovat el document de bases del model català de formació professional no presencial i del model de prospecció de necessitats de formació i qualificació professionals. Pel que fa al primer punt, s’ha acordat establir els criteris generals del model català, amb l’objectiu d’impulsar-lo a partir d’una visió integrada en el conjunt de l’Administració de la Generalitat, que regularà l’Agència. L’FP no presencial permet donar resposta a les necessitats de qualificació de les persones, atès que amplia les possibilitats d’accés, qualificació, inserció i adaptació professionals i la promoció cap a estudis ulteriors, i també respon a les necessitats de qualificació de les empreses.\nEl conseller Josep Bargalló ha destacat que “pel que fa a l’aprenentatge no presencial, cal tenir present la integració de metodologies flexibles, per atendre la diversitat i les necessitats educatives específiques, per facilitar la conciliació i ajudar a disminuir l’abandonament escolar prematur i per garantir l’accés a l’aprenentatge en condicions d’igualtat, sense limitacions territorials”. El titular d’Educació també s’ha referit a l’aprovació dels estatuts de l’Agència: “No només dóna compliment a la Llei d’FP, sinó que garanteix un model integral i de concertació”.\nEl conseller de Treball, Afers Socials i Famílies, Chakir el Homrani ha afirmat que “avui el món del treball és canviant, on desapareixen o es modifiquen algunes ocupacions i n’apareixen unes altres. Unes ocupacions que el primer que necessiten es una formació professional de qualitat.” En aquest sentit, el conseller ha assegurat que “per això és tant necessària la formació al llarg de la vida, per tal que les persones treballadores es puguin apoderar i que totes tinguin una qualificació professional i la capacitat de requalificar-se davant d’aquests canvis.”\nSobre l’Agència, el Homrani ha destacat que “cal valorar totes les branques de la FP com un tot integrat; la formació inicial, formació de les persones en situació de desocupació i formació de persones ocupades. Com una xarxa única de formació que la reforci i que socialment la legitimi com un sistema de formació tècnica d’altíssim nivell.”\nEn relació al model de prospecció, s’ha acordat establir els criteris generals, amb l’objectiu que l’Agència el pugui promoure a partir d’una visió integrada en el conjunt de l’Administració de la Generalitat. L’objectiu de la prospecció és que a partir d’una planificació dels serveis i de l’oferta del sistema d’FP ajustada a les necessitats del mercat de treball, es millori la competitivitat de les empreses, especialment en aquells sectors i ocupacions estratègics i essencials per al futur de l’economia catalana, i es millori l’ocupabilitat de les persones i es generi més i millor ocupació.\nEn ambdós models, tan en el de formació professional no presencial com en el de prospecció, també s’han acordat els objectius que cal assolir des de l’Administració de la Generalitat de Catalunya, amb la participació i el consens de les organitzacions empresarials i sindicals més representatives de Catalunya.\nPla d'oferta integrada d’FP\nUn altre punt va ser la informació presentada sobre la planificació de l’oferta integrada de formació professional (2020-2021), amb una previsió d’inversió econòmica 9,4M€. Aquesta oferta preveu la planificació de l’oferta integrada de certificats de professionalitat en centres educatius públics que es durà a terme de l’any 2020 al 2022, els criteris de distribució de l’oferta, el llistat de centres públics que poden fer l’oferta, el llistat de certificats de professionalitat a proposar, el llistat de comarques on s’actuarà, la proposta de les famílies professionals que s’impartiran i la proposta de certificats de professionalitat. Està previst que els instituts puguin iniciar els cursos d’especialitat a partir del proper mes de setembre.\nTotes aquestes qüestions tractades en la sessió d’aquest matí donen resposta a les nou accions prioritàries per al període 2020-2021 pactades amb les organitzacions patronals i sindicals més representatives, que es desprenen del Document de Bases de l’Estratègia Catalana de Formació i la Qualificació Professionals de Catalunya (2020-2030) que va aprovar la Comissió Rectora el 31 de juliol de 2019.


Schronisko PTTK Hala Szrenicka Szklarska Poreba Polònia - Ofertes d'hotels amb els MILLORS DESCOMPTES EN LÍNIA\n1 Maja, Szrenica, Szklarska Poreba, Polònia, 58-580 - Veure al mapa\nMés informació sobre Schronisko PTTK Hala Szrenicka\nDissenyat tant per oci com per negoci, Schronisko PTTK Hala Szrenicka està situat idealment a Szklarska Poreba; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSchronisko PTTK Hala Szrenicka ofereix un servei impecable i compleix amb totes les exigències dels més experimentats viatgers. L'hotel ofereix recepció 24 hores, express check-in/check-out, magatzem d'equipatge, instal·lacions per a reunions i banquets , habitació familiar per garantir el més gran comfort possible als seus clients.\nGaudiu de les comoditats d'alta gama com ara calefacció, llits extrallargs (> 2 metres), plat de dutxa, banyera, bany compartit per tal de relaxar-vos després d'un cansat dia. Sauna, esquí, parc infantil, ping pong, sala de jocs de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Szklarska Poreba, el Schronisko PTTK Hala Szrenicka és el lloc perfecte per una estimulant i emocionant escapada.


La fira 'Cambrils, entrada al País del Vi' bat el seu rècord amb 40.000 visitants\nLa mostra de vi i gastronomia va doblar les consumicions del 2019, convertint Cambrils en la tercera destinació més demandada de Catalunya per passar el pont del Pilar\nLa Mostra de Vi i Gastronomia de Cambrils ha superat totes les expectatives i ha arribat als 40.000 visitants AJUNTAMENT DE CAMBRILS\nDesprés d'onze edicions, la fira 'Cambrils, entrada al país del vi', celebrada del 8 al 12 d'octubre, va registrar prop de 40.000 visitants, en comparació amb els 32.400 de l'anterior edició del 2019. La mostra de vi i gastronomia de Cambrils també ha batut enguany el seu propi rècord de consumicions -75.258 (42.539 glups o tastos de vi i 32.719 nyams o tapes)-, en comparació amb les 37.158 consumicions del 2019. Una altra dada significativa han estat les 11.500 copes venudes enguany (7.000, el 2019 i 5.500 el 2018).\nTot plegat confirma, com ha anunciat l'alcalde Oliver Klein en roda de premsa, que Cambrils ha estat la tercera destinació més demandada de Catalunya per passar aquest pont del Pilar, tan sols superada per Salou i Barcelona, segons el rànquing del portal Destinia. L’alcalde de Cambrils ha posat en valor els esdeveniments que fan que Cambrils sigui "una ciutat dinàmica, divertida i amb propostes alternatives d’oci". Cal tenir en compte, que a més de la fira del vi, aquest cap de setmana Cambrils va acollir la Copa Espanya de Trial en bicicleta i un mercadet de salut i wellness organitzat per la Unió de Botiguers.\nKlein ha recordat que un dels trets diferencials i la clau de l’èxit de l’esdeveniment és la unió dels vins del territori amb la gastronomia dels restaurants cambrilencs, l’ambient familiar, la proximitat entre visitants i expositors, i un programa d’activitats complementàries que, com a novetat, enguany ha comptat amb el mercat La Sardineta de l’Associació d’Artesans de Cambrils.\nL'alcalde de Cambrils, Oliver Klein, i la gerent del Patronat de Turisme, avui en roda de premsa:\nVisitants de diverses procedències\nLa gerent del Patronat de Turisme, Amèlia Rico, ha dit que les principals procedències de les persones visitants són Cambrils, les províncies de Tarragona i Lleida, Saragossa, Logroño i, a nivell internacional, França, Bèlgica, Suècia i Alemanya.\nAmèlia Rico ha explicat que la fira ha comptat amb un total de 46 casetes i carpes i 48 empreses expositores (26 cellers, 2 vinacoteques, 12 restaurants i establiments d’alimentació i 8 d’artesania) amb un alt nivell de fidelitat. Concretament, el 85% dels cellers són repetidors, un d’ells des de la primera edició i d’altres des de la segona. Com cada any, per cloure la fira, el Patronat passarà una enquesta de satisfacció als expositors per recollir punts de millora de cara a l’edició 2022.\nEl programa del 2021 ha inclòs 8 presentacions i tastos guiats, 4 showscookings i maridatges guiats, 2 tallers del vi per a la mainada, ambientació musical a les tardes (4 grups musicals i 2 solistes). A més, gràcies a la col·laboració del Nàutic Parc s’han realitzat dues sortides en catamarà amb tast guiat de vins del cellers de Rosa Maria Torres, una activitat molt sol·licitada que probablement es vegi reforçada en properes edicions. Com a dada curiosa, durant els dies de la Fira les persones de l’equip del Patronat "han recorregut 750 quilòmetres", ha afegit Rico.


Presenta't el llibre "20 anys de l'Agrupació de Balls Populars" | Ràdio Cubelles\nPresentat el llibre "20 anys de l'Agrupació de Balls Populars"\nEl llibre ha estat escrit per Joan Pujol, Gemma Sánchez, Anna Morcillo, i Xavier Toscano\nNotícia presentació del llibre 20 anys de l'Agrupació de Balls Populars de Cubelles\nDissabte es va presentar a la sala sociocultural de Cubelles el llibre dels 20 anys de l'Agrupació de Balls Populars de Cubelles amb la presència dels gegants i el Viagrot a l'acte. Es tracta d'un llibre escrit per Joan Pujol, Gemma Sánchez, Anna Morcillo, i Xavier Toscano. A la presentació, els autors també van estar acompanyats de la presidenta de l'Agrupació de Balls Populars, Esther Soler així com d'una representació dels balls populars, amb les colles de gegants i de timbalers.\nEl llibre conté un pròleg de Joan Vidal, historiador local i president del Grup d'Estudis Cubellencs Amics del Castell. Durant el parlament de Joan Vidal, l'historiador va voler agrair la confiança per l'encàrrec d'obrir el llibre amb el seu pròleg, i a la vegada va destacar que l'Agrupació té un origen fins i tot anterior al 1996, tal com recull el llibre.\nJoan Pujol ànima del projecte va voler recordar breument el per què d'escriure aquest llibre, un projecte que sorgeix com a continuació del llibre publicat "Fiesta de chicos y Grandes", premi de la Beca d'Investigació Local Vila de Cubelles 2002. Un llibre escrit per Marta Blanch i Joan Pujol.\nDurant l'acte, Joan Pujol, a banda de dedicar el llibre dels 20 anys de l'ABP a la memòria de la Marta Blanch, també va voler recordar altres figures claus de la cultura popular. Per la seva banda, Gemma Sánchez va aprofitar la presentació per explicar com en Joan Pujol va demanar un cop de mà per tirar endavant el llibre, i com no es va poder resistir a prendre part del projecte. Sánchez també va destacar la part fotogràfica inclosa dins del llibre. Una altra de les autores, Anna Morcillo va voler posar èmfasis en el fet que la publicació, a banda de ser un llibre de consulta, també ha de servir per explicar com i què fa l'Agrupació; des dels seus orígens, sense deixar enrere les anècdotes viscudes pels diferents membres de les colles de l'Agrupació. Finalment, Xavier Toscano va destacar el gran equip que han format els autors assenyalant que tots plegats han sabut donar el millor en cada moment.\nL'acte el va tancar l'alcaldessa de Cubelles Rosa Fonoll, on va agrair l'esforç per recollir una part important de l'història dels balls populars. Fonoll també va voler tenir un record per a les persones que van lluitar per la cultura popular en un període anterior.\nEl llibre dels 20 anys de l'Agrupació de Balls Populars s'ha pogut editar gràcies a una campanya de micromecenatge realitzada el passat estiu en el qual amb l'aportació de persones i entitats van poder fer realitat aquest projecte. Els mecenes que van participar van poder recollir els seus exemplars i els autors van signar un cop finalitzat l'acte.\nWeb ABP Cubelles


Solituds – La veu d'Àfrica\n9 setembre 2017 Comentaris tancats a Solituds Cooperació\nJosep Juanbaró, info@sdrca.barcelona – SDRCA – Les Corts – 9 de setembre de 2017\nNo és insòlit que una persona africana no accepti l’ajut d’una persona blanca. Abans rebentaria. És un problema de no tenir tractes amb ningú\nRecordo que fa uns quants anys acompanyava per Barcelona un jove periodista camerunès. Després d’haver-lo atès em va donar una goma elàstica amb els colors del Camerun perquè me la posés al canell\nAixí va quedar lliure de deute amb mi…!\nNo vaig rebutjar el regalet perquè per la meva banda jo estaria sempre a la seva disposició per qüestions d’hospitalitat\nUn altre dia vam agafar un taxi. Jo el vaig fer seure en lloc preferent. En el següent taxi va evitar sentar-se on l’havia fet seure abans. Hem de ser hospitalaris amb la gent estrangera, però cal tenir una mica de vista. Sembla com si en el seu país es visqui contínuament en tensió\nCal entendre que molts africans que arriben aquí seguint qualsevol ruta de terra, mar o aire en un estat enquè tot els és estrany. Cal fer tot el possible per mitigar els cops, però sense que ells ho notin (cal ser una mica viu)\nEls africans són molt sensibles a tot allò que els envolta. Trobem diferents actituds segons on han anat a parar. Amb això vull dir nosaltres hem de ser més receptius\nMoltes vegades incorporen coses que fem nosaltres. D’això se’n diu emular. Així es compleix la teoria del mirall. Nosaltres ens podem veure parcialment en l’altre\nNext Post:Territoris africans d’Europa


TRÍPTIC DE LA TERRA - Saltamarti Llibres\nTRÍPTIC DE LA TERRA. LA TERRA RETIRADA / LA PALMERA DE BLAT / LABOR INACABADA\nVint-i-cinc anys després de la publicació de La terra retirada iLa palmera de blat, Mercè Ibarz tanca el Tríptic de la terra, l'obra de tota una vida, amb Labor inacabada. Tres joies amb les quals l'autora explora, amb gran llibertat expressiva, les fronteres entre gèneres literaris, paisatges i generacions. Quan Mercè Ibarz, l'any 1993, va publicar La terra retirada va obrir un camí que no ha deixat de donar fruits per a la narrativa en català. «Crònica autobiogràfica i d'un país», en paraules de Joan Triadú, «testimoni impagable», Ibarz hi evocava els canvis socials, econòmics i paisatgístics que la gestió de les terres actives de cultiu pot suposar en un territori: en aquest cas, el seu poble natal, Saidí, a la Franja. El llibre es va convertir ràpidament en «un clàssic indiscutible de la literatura catalana del darrer quart del segle XX», com va dir Julià Guillamon.Al cap de dos anys va escriure'n la versió novel·lada, La palmera de blat, protagonitzada per una jove periodista que torna tres dies al poble per assistir al funeral del seu avi centenari. És una novel·la d'una bellesa rara, plena d'imatges inesborrables, en què, com qui segueix un joc de pistes —de vegades ben tangibles, de vegades tan sols intuïdes o somiades—, la protagonista reanima la memòria del seu racó de món, dels seus vius i dels seus morts.Ara, passats més de vint-i-cinc anys, reprèn el fil a Labor inacabada per donar forma a aquest Tríptic de la terra. Altre cop en el registre de la crònica en primera persona, amb fragments d'assaig fotogràfic, Mercè Ibarz continua, amb renovada llibertat expressiva, les seves anades i vingudes entre les fronteres dels gèneres literaris per constatar fins a quin punt les històries, la història, comencen a contar-se soles i amb els anys es descobreix que no s'acaben mai.


Esports - El Sant Cugat femení empata a 2 en la seva visita al Martinenc\nEl Sant Cugat femení empata a 2 en la seva visita al Martinenc\nLes vermelles-i-negres han aconseguit un punt de mèrit al camp de les terceres classificades\nEl Sant Cugat en un partit previ contra el Vilafranca / Foto: Cugat Mèdia\nel 24/abr/21 Victor Cordoba Futbol PDF\nL'equip femení del Sant Cugat Futbol Club ha aconseguit empatar (2-2) al camp del Martinenc, un dels rivals més difícils de la categoria. Aquest partit corresponent a la tretzena jornada de Preferent. Amb aquest resultat. les santcugatenques són sisenes amb 18 punts en deu partits.\nEl xoc ha començat amb un Martinenc superior fent valer la seva millor posició a la taula. Les locals han obert la llauna al minut quatre amb un gol de Clàudia Martí i no s'han relaxat. Al minut dinou de partit, el Martinenc ha ampliat l'avantatge gràcies a la transformació d'un penal que ha executat Beatriz Tudela.\nJa dos gols per sota, el Sant Cugat ha reaccionat i ha començat a produir el seu millor joc. Cinc minuts després del (2-0), Alexandra Garcia ha escurçat distàncies anotant un gol importantíssim per al marcador final. Quan s'apropava el descans, Lara Claramunt ha igualat el marcador.\nDesprés de la bona i entretinguda primera meitat amb quatre gols en total, les jugadores no han aconseguit mantenir l'efectivitat. Els darrers quaranta-cinc minuts han estat orfes de gols i per això el resultat final ha estat el de (2-2).\nEl següent partit de les santcugatenques serà a la ZEM Jaume Tubau amb la visita del Palautordera.


AFTER – COTIS\nAfter, de Anna Todd, va convertir-se en un “Best Seller” després de tenir ser un fènomen a Wattpad.\nMilers de persones (especialment adolescents de 13 a 16 anys) no van trigar en emplenar les llibreries per emportar-se un exemplar d’aquesta col·lecció, que compta amb cinc volums.\nMolta gent que s’ho ha llegit diu que és prefecte, però, són conscients de la situació que se’ns presenta a la història?\nAfter es caracteritza per ser un llibre que ens presenta la vida de dos adolescents de móns diferents: Tessa, una noia amb la vida perfecte que mai a trencat un pal, i Hardin, el típic BadBoy que ha tingut una vida difícil i no confia ni estima a ningú.\nA mida que la història avança veiem com la seva relació va consolidant-se, (amb els problemes que comporta, que són molts), la cosa va complicant-se fins que acaba amb un final feliç.\nAra bé, quan preguntem la seva opinió als lectors, veiem que hi ha dos tipus: diem “Lovers” als que els hi agrada i volen tenir la vida de la Tessa, i els que diem “Haters“, que són tot el contrari. També existeix el cas de persones que com jo, primerament érem del primer grup i després de pensar-ho bé ens vam passar a l’altre.\nEn aquest cas els lectors es caracteritzen per voler ser com la Tessa i també per voler tenir un Hardin a la seva vida. Jo abans estava dins d’aquest sac, així que parlaré des-de la meva experiència.\nMentre llegia el llibre i al acabar-lo estava súper emocionada. Súper. La història era perfecta! Ja m’agradaria a mi que em passés el mateix…., pensava. Ara sé que estava molt equivocada.\nEra Lover perquè sincerament m’agradava moltíssim. M’agradava la història, el tema, i el Hardin. Sí, el Hardin. El noi dolent que no seguia normes, que no estimava a ningú i que tampoc es deixava estimar, que tenia un passat obscur… Em semblava el top dels tops.\nDoncs això és el que dic jo ser Lover de After.\nSí, aquest és el meu tema.\nVa ser al acabar el quart llibre quan em vaig donar compta de tot. El final del llibre no em va agradar gens, pel que vaig començar a reflexionar i finalment vaig arribar a una conclusió: cliché. Tot a After era un cliché. Les personalitats, els personatges… la història en si.\nDesprés d’uns dies, reflexionant sobre el segon llibre, vaig veure que tot era un espiral en bucle que es repetia tota l’estona. Sempre, quan la cosa semblava anar bé entre els protagonistes, arribava alguna cosa o algú que venia a tirar-ho tot pel terra. Així contínuament.\nPer últim vaig veure lo tremendament masclista que era la història. La Tessa no podia fer mai res. No podia beure, no podia tenir amics homes… només perquè el Hardin s’enfadava.\nAixí que vaig arribar a una altra conclusió:\nNo vols tenir la vida de la Tessa i no vols viure aquesta història.\nPer tant, a tots aquells que voleu llegir-vos la saga, preneu-vos-ho com un exemple del que no voleu viure.\nNota: No passa res si t’agrada After, jo vaig passar per aquella fase!


Alaior acollirà més de 100 activitats i esdeveniments per celebrar Sant Llorenç\nAquest matí, el Batle d’Alaior, José Luis Benejam, juntament amb la resta de la corporació municipal, han presentat el Programa de Festes de Sant Llorenç 2019, explicant així totes les activitats que es duran a terme tant els dies previs com durant la celebració de la Festa Gran d’Alaior.\nAquest any seran més de 100 activitats que, a partir de demà i fins al 12 d’agost, ompliran els carrers de gent preparada per gaudir, un altre any més, de les Festes de St. Llorenç.\nEntre les activitats presentades, que inclouen actuacions musicals, activitats esportives, exposicions i nits d’humor, es poden destacar el Gran Concert de Sant Llorenç a càrrec del cantant Paco Arrojo, de “La Voz”, el dia 6 d’agost a les 22,30 h a la Plaça des Ramal, o l’espectacle humorístic del 12 d’agost a càrrec de Tony Antonio y Tony Melero.\nCal destacar també un altre esdeveniment que ja s’ha convertit en imprescindible, el Gran Concert Líric de Sant Llorenç a càrrec d’un dels alaiorencs més internacionals, el baríton Simón Orfila, juntament amb la soprano Marigona Qer-Kezi, el tenor Santiago Ballerini i acompanyats al piano pel mestre Antoni Pons Morlà. Com cada any, els beneficis del concert aniran a l’associació ASSORME. Les entrades pel concert ja es troben a la venta tant al Punt d’Informació Turístic de Sant Diego, com al Bar Ca na Divina i Bar Géminis.\nEl divendres de Sant Llorenç tindrem la tradicional salutació de festes del batle, i el pregó a càrrec de Paco Perea, alaiorenc que ha destacat per la seva gran iniciativa col·lectiva, cercant sempre l’interès general del poble. A partir de les 24,00 h hi haurà la Gran Revetlla a sa Plaça, una aposta consolidada des de fa ja 4 anys, que anirà a càrrec del grup de los Niños de la Mari i el Dj Kike Sastre.\nCom cada any, el diumenge 11 d’agost es celebrarà la tradicional desfilada de carrosses, que aquesta edició anirà baix el lema “La nit dels Oscars”. Una mostra de creativitat i animació a la qual ja s’han apuntat més de 300 persones.\nCal destacar que a la qualqada de les festes hi participaran 79 caixers el dissabte , i 82 caixers el diumenge.\nCom a novetat, es convida a tothom a utilitzar el hashtag #GloriósSantLlorenç19 a tothom que vulgui publicar imatges o comentaris a les xarxes socials.\nA la part final del programa, s’ha realitzat una interessant publicació titulada “Les Festes de Sant Llorenç al segle XXI. Uns canvis per a la millora de la festa Gran d’Alaior” on es repassa l’origen de la festa, l’organització i tot el protocol. A més, també es mencionen els canvis que s’han fet de cara a aquest any per aclarir la participació dels caixers , evitar retards, i elegir a la nova junta de caixers.\nEl batle d’Alaior, José Luis Benejam, ha volgut destacar que aquest any s’ha intentat fer de Sant Llorenç un esdeveniment el més sostenible possible. És per això que s’ha fet una crida a tots els hostalers que utilitzin la menor quantitat de plàstic possible. També ha aprofitat per destacar l’oportunitat única que suposa la festa per contribuir a la fraternitat, al bon enteniment i la millor convivència de tots i ha agraït a tots els treballadors, entitats i institucions que participen en la preparació de les festes.\n¡ #GloriósSantLlorenç19 a tots !\nPrograma Sant Llorenç 2019